A hibakezelésről általában

Az önálló, gyors problémamegoldást, valamint a támogatás hatékonyságát szeretnénk növelni a következő alapértelmezett megoldásokkal és tudáselemekkel.
Igyekszünk összefoglalni és beazonosítani az ismétlődő felhasználói kéréseket és hibákat, valamint ezekre gyors megoldást nyújtani a hibaüzenetek felhasználóbaráttá tételével és a hiba típusok elkülönítésével.

A felületről

Rendszerüzenetek
A program által a felhasználó részére küldött üzenetek. A címsor link a rendszerüzenettel kapcsolatos dokumentációs oldalra mutat.
A rendszerüzenetek területen olvasható üzenet típusok:

Információ: Tájékoztatja a felhasználót, nincs vele teendő. Például a sikeres adatrögzítésről.

Figyelmeztetés: Meggátolja a továbblépést, mert olyan eseményről szól, amivel foglalkozni kell. Például kötelezően kitöltendő mezőből hiányzó adat.

Hiba: Már bekövetkezett hibáról szól, amivel foglalkozni kell, ezért meggátolja a továbblépést. Ez lehet programhiba, vagy felhasználó által végzett műveletből adódó probléma.

Rendszerhiba: Olyan esemény, ami a program nem tervezett működéséből adódik, azaz a program nem kezeli le hiba vagy figyelmeztetés keretében. Lehet programhiba, de okozhatja nem megfelelő adat is. Értelmezéséhez és megoldásához hibabejelentés lehet szükséges.

Adatbázis hibák lehetséges okai és megoldásai

ikonnal ellátott link
A megjelenő üzenettel kapcsolatos dokumentációs oldalt nyitja meg a böngésző egy új ablakában.

Hasznos tippek
A gombra kattintva megjelenítheti/elrejtheti az űrlap mezőinek kitöltését segítő súgó buborékokat.

Súgó
A gombra kattintva az eVIR Tudásbázis megnyitása a böngésző új ablakában.

| Hiba bejelentése előtt kérem ide kattintva másolja vágólapra, majd illessze a levélbe |
Rendszerüzenetek vágólapra másolása
A linkre kattintva vágólapra helyezi a fejlesztőknek szükséges rendszerüzenetek szövegét.

| eVIR hibabejelentés |
Alapértelmezett levelezőprogram megnyitása.

A linkre kattintva automatikusan megnyílik az alapértelmezett levelező program kitöltve a címzett és a tárgy mezőkkel.

Ebbe beilleszthető a kimásolt rendszerüzenet és lényeges az információk elküldése arról, hogyan jutott el az adott hibához.

Teendő fejlesztői segítséget igénylő hiba esetén

Amennyiben nem érkezik egyértelmű javaslat az eVIR-től a probléma megoldására, akkor a leginkább célravezető, ha elküldi ez evir@bc.hu email címre hibabejelentésként a következőket:

annak az eVIR rendszernek a címét (URL), ahol a hibaüzenetet kapta,

melyik menüpontra kattintott,

milyen mezőket és milyen adattal töltött ki és/vagy melyik gombra kattintott,

valamint a | Hiba bejelentése előtt kérem ide kattintva másolja vágólapra, majd illessze a levélbe | gombra kattintva másolja ki és az email szöveges részébe illessze be a kapott rendszerüzeneteket.

csatolhat képernyőképet is, de _ne_ a szövegesen beillesztett hibaüzenet helyett, hanem annak kiegészítésére.

Ezekkel az információkkal fejlesztőinknek elegendő kiindulási alapot nyújt a hibakereséshez, a probléma mielőbbi végleges megoldásához, vagy a további információk kéréséhez. Minél pontosabb, precízebb, több információt tartalmaz a hibabejelentés, annál gyorsabban és hatékonyabban fogják tudni kollégáink elhárítani a problémát vagy javaslattal szolgálni a megoldásra.

Online számla hibaüzenetek

Online számla hibakezelés

Online számla hibaüzenetek

Rendszerüzenetek testreszabása

A Rendszer → Beállítások → Rendszerbeállítások vagy Rendszer → Felhasználói fiók → Felhasználói beállítások menüpont alatt a Megjelenítés - rendszerüzenetek mezőben testreszabható a rendszerüzenetek mérete és színe.

Kapcsolódó oldalak:

Bejelentkezés

Felépítés, működés

Hardver és Szoftver követelmények